stanford-oval/wikipedia huggingface dataset:
นภาเดช ธูปะเตมีย์
การทำงาน

โดยดำรงตำแหน่งเป็นนักบินเครื่องบินขับไล่ เอฟ 5 และเอฟ 16 เป็นผู้บังคับฝูงบิน 103 ผู้ช่วยทูตทหารอากาศประจำปักกิ่ง ผู้บังคับการกรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช ผู้บังคับการกองบิน 23 รองเจ้ากรมยุทธการทหารอากาศ ผู้บัญชาการกรมควบคุมการปฏิบัติทางอากาศ ประธานคณะที่ปรึกษากองทัพอากาศ กระทั่ง เมื่อวันที่ 1 ตุลาคม พ.ศ. 2564 ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ
ในช่วงดำรงตำแหน่งผู้บัญชาการทหารอากาศ นภาเดชกำลังพิจารณาจัดหาเครื่องบินขับไล่รุ่นใหม่ทดแทนเครื่องบินขับไล่รุ่นเก่าที่ล้าสมัย โดยเสนอเครื่องบินขับไล่เอฟ-35 เพื่อมาทดแทนเอฟ-5 และเอฟ-16 มีการริเริ่มตั้งโครงการในแผนงบประมาณของกองทัพอากาศในปี พ.ศ. 2566 เมื่อมีความต้องการและผลิตมากขึ้นทำให้ราคาลดต่ำลง ด้วยกลไกของการตลาดและการเมือง
เครื่องราชอิสริยาภรณ์

พลอากาศเอก นภาเดช ธูปะเตมีย์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2544 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

สิงคโปร์ :
พ.ศ. 2565 –  เหรียญปิงกัต จาซา เกมิลัง (เท็นเทรา)
เมาน์เทนวิว

| เมาน์เทนวิว |
| --- | --- |
นคร
ศาลาว่าการนครเมาน์เทนวิว
ตำแหน่งที่ตั้งของนครเมาน์เทนวิวในเทศมณฑลแซนตาแคลรา
พิกัด: 37°23′34″N 122°2′31″W﻿ / ﻿37.39278°N 122.04194°W﻿ / 37.39278; -122.04194
ประเทศ: สหรัฐอเมริกา
รัฐ: แคลิฟอร์เนีย
เทศมณฑล: แซนตาแคลรา
ตั้งเป็นเทศบาล: 7 พฤศจิกายน ค.ศ. 1902
การปกครอง
 • ประเภท: สภาเทศบาล–ผู้จัดการ
 • นายกเทศมนตรี: Lucas Ramirez
 • รองนายกเทศมนตรี: Alison Hicks
 • ผู้จัดการเมือง: Kimbra McCarthy
พื้นที่
 • ทั้งหมด: 31.788 ตร.กม. (12.2 ตร.ไมล์)
 • พื้นดิน: 31.068 ตร.กม. (12.1 ตร.ไมล์)
 • พื้นน้ำ: 0.720 ตร.กม. (0.2 ตร.ไมล์)
ความสูง: 32 เมตร (105 ฟุต)
ประชากร (2020)
 • ทั้งหมด: 82,376 คน
 • อันดับ: ที่ 105 ในรัฐแคลิฟอร์เนีย
 • ความหนาแน่น: 2,600 คน/ตร.กม. (6,800 คน/ตร.ไมล์)
เขตเวลา: UTC−8 (PST)
 • ฤดูร้อน  (เวลาออมแสง): UTC−7 (PDT)
ZIP code: 94035, 94039-94043
Area code: 650
FIPS code: 06-49670
GNIS feature ID: 0277611
เว็บไซต์: http://mountainview.gov/
ถนนในนครเมาน์เทนวิว
เมาน์เทนวิว (อังกฤษ: Mountain View) เป็นนครในเทศมณฑลแซนตาแคลรา รัฐแคลิฟอร์เนีย สหรัฐ ตั้งชื่อตามทิวทัศน์ของเทือกเขาแซนตาครูซ จากการสำมะโนในปี ค.ศ. 2020 มีประชากรทั้งหมด 82,376 คน
เมาน์เทนวิว เป็นส่วนสำคัญของประวัติศาสตร์ยุคบุกเบิกและการเติบโตของซิลิคอนแวลลีย์ และเป็นที่ตั้งของบริษัทเทคโนโลยีชั้นสูงหลายแห่ง ในปี ค.ศ. 1956 วิลเลียม ชอกลีย์ (William Shockley) ได้ก่อตั้งบริษัท Shockley Semiconductor Laboratory ในเมาน์เทนวิว ซึ่งเป็นบริษัทแรกในซิลิคอนแวลลีย์ที่พัฒนาอุปกรณ์สารกึ่งตัวนำจากซิลิกอน ปัจจุบันเมาน์เทนวิวเป็นที่ตั้งสำนักงานใหญ่ของบริษัทเทคโนโลยีที่ใหญ่ที่สุดในโลกหลายแห่ง รวมถึง กูเกิลและแอลฟาเบต อิงก์, ยูนิโคดคอนซอร์เทียม, อินทูท, ศูนย์วิจัยเอมส์ (NASA Ames) และส่วนหลักของสำนักงานใหญ่ ไมโครซอฟท์, ไซแมนเทค, 23แอนด์มี, ลิงกต์อิน, ซัมซุง และ ซินอปซิส
ภูมิศาสตร์

จากข้อมูลของสำนักงานสำมะโนแห่งสหรัฐ เมาน์เทนวิวมีพื้นที่ทั้งหมด 12.3 ตารางไมล์ (31.8 ตารางกิโลเมตร) โดยที่ 12.0 ตารางไมล์ (31.1 ตารางกิโลเมตร) เป็นพื้นดิน และ 0.27 ตารางไมล์ (0.7 ตารางกิโลเมตร) (2.26%) เป็นน้ำ เมืองนี้มีพรมแดนติดกับเมืองปาโลแอลโต (Palo Alto) และอ่าวซานฟรานซิสโกทางทิศเหนือ ทางทิศใต้ติดกับเมืองลอสแอลทอส (Los Altos) และสนามบินมอฟเฟตต์เฟเดอรัล (Moffett Federal Airfield) และทางทิศตะวันออกติดกับเมืองซันนีเวล (Sunnyvale)
เมาน์เทนวิวตั้งอยู่ในส่วนตะวันออกเฉียงใต้และตะวันตกเฉียงใต้ของคาบสมุทรซานฟรานซิสโก เป็นจุดเหนือสุดของทางหลวงของรัฐหมายเลข 85 ซึ่งบรรจบกับทางหลวงของสหรัฐหมายเลข 101 และมีทางหลวงของรัฐหมายเลข 82 ซึ่งสร้างตามแนวเส้นทางประวัติศาสตร์เอลกามีโนเรอัล (El Camino Real) ตัดผ่านเมืองนี้
ทางทิศตะวันตกของเมืองคือเทือกเขาแซนตาครูซ เมืองได้รับการตั้งชื่อตามเทือกเขานี้ซึ่งกั้นเมืองจากมหาสมุทรแปซิฟิก เทือกเขาสองแนวเป็นแนวกำหนดเขตของหุบเขาแซนตาแคลรา
ภูมิศาสตร์ > ชุมชน

เมาน์เทนวิวประกอบด้วยย่านที่อยู่อาศัย, พื้นที่ธุรกิจ ส่วนใหญ่ตั้งอยู่ทางขอบทิศเหนือของเมือง เหนือจากทางหลวงของสหรัฐหมายเลข 101 และทางตะวันออกของทางหลวงของรัฐแคลิฟอร์เนียหมายเลข 85
ย่านบลอซซัมแวลลีย์ (Blossom Valley) ประกอบด้วยย่านเล็ก ๆ ห้าแห่ง ได้แก่สปริงเกอร์เมโดส์ (Springer Meadows), วาร์สิตีพาร์ก (Varsity Park), บลอซซัมแวลลีย์เอสเตตส์ (Blossom Valley Estates), สปริงเกอร์ทรีส์ (Springer Trees) และ เจสต์แรนช์ (Gest Ranch) ซึ่งเป็นบ้านสไตล์ฟาร์มปศุสัตว์ที่สร้างขึ้นในคริสต์ทศวรรษ 1950–60 บนที่ดินที่เคยเป็นสวนผลไม้
ย่านเกวร์นาบากา (Cuernavaca) ตั้งอยู่ใกล้เมืองซันนีเวล (Sunnyvale) เคยเป็นที่ตั้งของสวนเชอร์รี ก่อนที่จะเปลี่ยนเป็นที่อยู่อาศัย ซึ่งสร้างเสร็จในปี ค.ศ. 1989 ที่อยู่อาศัยส่วนใหญ่ในย่านนี้เป็นแบบสเปน มีหลังคามุงกระเบื้องสีแดง
ย่านมอนตาโลมา (Monta Loma) ตั้งอยู่ระหว่างแนวของถนนแซนแอนโทนีโอ, ถนนมิดเดิลฟิลด์, ถนนเรงสตอร์ฟฟ์ (Rengstorff Avenue) และทางด่วนเซนทรัล (Central Expressway) ปัจจุบันย่านนี้เป็นที่ตั้งของบ้านสมัยใหม่แบบแคลิฟอร์เนียในยุคกลางคริสต์ศตวรรษที่ 20
แหล่งข้อมูลอื่น

เว็บไซต์ทางการ
ประวัตินครเมาน์เทนวิว เก็บถาวร 2011-03-26 ที่ เวย์แบ็กแมชชีน (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
สาธารณสมบัติ

สัญลักษณ์อย่างไม่เป็นทางการสำหรับสาธารณสมบัติ
สาธารณสมบัติ หรือ สมบัติสาธารณะ (อังกฤษ: public domain) หมายถึง องค์ความรู้หรือนวัตกรรม (เช่น งานเขียน ศิลปะ ดนตรี สิ่งประดิษฐ์) ที่ไม่มีใครสามารถถือตัวเป็นเจ้าของได้
การไม่มีข้อกำหนดในการใช้งาน

ผลงานสร้างสรรค์ต่าง ๆ ที่ผ่านกระบวนการคิด การเขียน หรือรูปแบบใด ๆ ออกมาถือว่าอยู่ภายใต้กฎหมายลิขสิทธิ์ ถ้าไม่มีลิขสิทธิ์ชนิดอื่นกำหนดไว้ ผลงานต่าง ๆ ที่มีการสร้างก่อนกฎหมายลิขสิทธิ์ ถือว่าเป็นสาธารณสมบัติ ได้แก่ คัมภีร์ไบเบิล อัลกุรอาน ผลงานของวิลเลียม เชกสเปียร์ ลูทวิช ฟัน เบทโฮเฟิน หรืออาร์คิมิดีส อย่างไรก็ตาม การแปลผลงานเหล่านี้สามารถอยู่ภายใต้กฎหมายลิขสิทธิ์
การรวบรวมหรือทำรายชื่อของผลงานลิขสิทธิ์ในบางครั้งถือว่าเป็นงานลิขสิทธิ์ถ้ามีการเรียบเรียงและจัดหมวดหมู่ข้อมูล ในขณะเดียวกันการรวบรวมข้อมูลเรียงตามตัวอักษร เช่น สมุดโทรศัพท์ถือว่าไม่อยู่ภายใต้กฎหมายลิขสิทธิ์ ผลงานของรัฐบาลถือว่าเป็นสาธารณสมบัติและไม่อยู่ภายใต้กฎหมายลิขสิทธิ์
ดูเพิ่ม

ครีเอทีฟคอมมอนส์ องค์กรสาธารณะที่สนับสนุนการใช้งานสู่สาธารณะ จากผลงานลิขสิทธิ์
แมลง

| แมลง ช่วงเวลาที่มีชีวิตอยู่: 396–0Ma  PreꞒ Ꞓ O S D C P T J K Pg N      ดีโวเนียนยุคปลาย-ปัจจุบัน |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ไฟลัมย่อย:: Hexapoda 
ชั้น:: แมลง Insecta Linnaeus, 1758

ชั้นย่อย
 Monocondylia (Archaeognatha)  Dicondylia Apterygota Pterygota
แมลง เป็นสัตว์ไม่มีกระดูกสันหลัง จำแนกออกเป็นไฟลัมต่าง ๆ ได้ 18 กลุ่ม มีลักษณะสำคัญคือมีลำตัวเป็นปล้อง ซึ่งอาจแบ่งเป็น 2 หรือ 3 ส่วน สามารถมองเห็นได้อย่างชัดเจน ลำตัวทั้งสองด้านซ้ายขวามีความเหมือนและมีขนาดเท่ากัน มีเปลือกห่อหุ้มลำตัวด้วยสารไคติน (Chitinous Exoskeleton) ไม่มีขน หายใจแบบใช้เหงือกหรือใช้รูหายใจ มีวัฎจักรวงจรชีวิตในการเจริญเติบโตแบบไข่ มีการลอกคราบเป็นบางครั้งแล้วสร้างผนังหรือเปลือกห่อหุ้มลำตัวใหม่ มีรยางค์เป็นคู่และเป็นปล้อง ส่วนใหญ่นักกีฏวิทยามักใช้รยางค์ในการแบ่งเพศผู้เพศเมียของแมลง
มีอวัยวะภายในที่มีท่อทางเดินอาหารเป็นท่อยาวตลอดจากปากไปถึงทวารหนัก ระบบเลือดเป็นแบบเปิดและมีท่อเลือดอยู่ทางด้านสันหลังเหนือระบบทางเดินอาหาร มีระบบประสาทที่ประกอบไปด้วยสมองอยู่เหนือท่ออาหาร มีเส้นประสาทขนาดใหญ่หนึ่งคู่เชื่อมต่อจากสมอง มีการรวมตัวเป็นระยะก่อเกิดเป็นปมประสาท เส้นประสาทขนาดใหญ่ของแมลง จะอยู่ทางด้านล่างของลำตัวใต้ท่ออาหาร มีกล้ามเนื้อแบบเรียบอยู่ตามลำตัว
มีการหายใจแบบใช้ท่ออากาศ ซึ่งจะติดต่อผ่านเข้าออกข้างลำตัวทางรูหายใจ มีอก 2 คู่ มีท้อง 18 คู่ โดยมีปล้องละ 1 คู่ ขับถ่ายของเสียจากร่างกายทางท่อขับถ่าย มีการเปลี่ยนแปลงลักษณะและรูปร่างเพื่อการเจริญเติบโตจากตัวอ่อนที่ฟักจากไข่จนกลายเป็นตัวโตเต็มวัย
วิวัฒนาการ

ในสมัยยุคดึกดำบรรพ์จนถึงปัจจุบัน แมลงจัดเป็นสัตว์ที่ประสบความสำเร็จเป็นอย่างสูงในการวิวัฒนาการเพื่อการดำรงชีวิต ในขณะที่สัตว์ชนิดอื่น ๆ จำนวนมากต้องสูญพันธ์ไปเรื่อย ๆ จนหมดไปจากโลก ตรงกันข้ามกับแมลงที่มีการดำรงชีวิตและการแพร่พันธุ์กระจายไปตามที่ต่าง ๆ ทั่วทุกแห่ง ซึ่งอาศัยลักษณะพิเศษหลายอย่างของแมลงเช่นโครงสร้างทางกายวิภาคศาสตร์ที่มีขนาดเล็ก ไม่ต้องการอาหารจำนวนมาก สามารถหลบภัยและอาศัยในถิ่นที่อยู่ได้ทุกประเภท มีปีกที่ช่วยให้บินได้ไกล ช่วยทำให้แมลงบินอพยพหลบหนีภัยได้ง่าย หาแหล่งอาหารได้มากยิ่งขึ้น รวมทั้งยังสามารถหาแหล่งที่อยู่อาศัยและผสมพันธุ์ได้มากยิ่งขึ้นอีกด้วย
ลักษณะทางภูมิศาสตร์เช่นทะเล ภูเขาหรือทะเลทราย ไม่เป็นอุปสรรคต่อแมลงเหมือนกับสัตว์ชนิดอื่น เนื่องจากแมลงสามารถปรับสภาพการดำรงชีวิตให้เข้ากับสิ่งแวดล้อมได้เป็นอย่างดี รวมทั้งยังมีวิวัฒนาการดัดแปลงให้อวัยวะบางส่วนในร่างกายทำงานได้อย่างเหมาะสมเช่น ขาคู่ด้านหน้าของตั๊กแตนตำข้าวที่วิวัฒนาการดัดแปลงให้สามารถใช้จับเหยื่อได้เป็นอย่างดี
การจัดอันดับของแมลง

ปัจจุบันนักวิทยาศาสตร์ได้จัดอันดับแบ่งแมลงให้เป็นหมวดหมู่ เพื่อง่ายต่อการค้นหาและทำการศึกษาวิจัย โดยอาศัยลักษณะและโครงสร้างของสรีระร่างกายของแมลงเป็นหลักเช่น แมลงชนิดใดก็ตามที่มีลักษณะโครงสร้างของร่างกายบางอย่างเหมือนกัน ก็จัดไว้ในหมวดหมู่เดียวกัน ถ้ามีความแตกต่างกันก็จัดไว้ในอีกหมวดหมู่ การจัดอันดับหมวดหมู่ของแมลงโดยอาศัยโครงสร้างของแมลงเป็นหลักนั้น สามารถชี้ให้เห็นแมลงในแต่ละหมวดหมู่นั้น มีความสัมพันธ์ มีวิวัฒนาการสืบต่อกันมาแต่โบราณอย่างไร เนื่องจากแมลงหลายชนิดมีวิวัฒนาการที่เร็วและช้าสลับกันไป วิวัฒนาการที่แตกต่างกันนี้อาจทำให้วิวัฒนาการของแมลงบางหมวดหมู่สูงกว่าอีกหมวดหมู่หนึ่ง
การจัดอันดับหมวดหมู่ของแมลงในชั้น Insecta หรือ Hexapoda สามารถแบ่งออกเป็นชั้นย่อย ๆ ลดหลั่นตามลำดับ ซึ่งการแบ่งชั้นของแมลงออกเป็นอันดับต่าง ๆ มักนิยมใช้ลักษณะเฉพาะของโครงสร้างของปีก ปากและลักษณะเฉพาะพิเศษอื่น ๆ บางอย่างของแมลงเป็นตัวตัดสินใจ แมลงบางชนิดอาจแบ่งอันดับได้มาก 25-35 อันดับด้วยกัน แต่โดยทั่ว ๆ ไปแล้ว การแบ่งอันดับต่าง ๆ ที่เป็นที่รู้จักและแพร่หลาย สามารถพบเห็นได้บ่อย ๆ มีประมาณ 28 อันดับด้วยกัน ดังนี้
Class Insecta จำแนกอันดับต่าง ๆ ได้ดังนี้
พฤติกรรม

แมลงหลายชนิดมีอวัยวะรับรู้สัมผัสที่ดีมาก บางครั้งอาจมีประสิทธิภาพมากกว่าประสาทสัมผัสของมนุษย์ ตัวอย่างเช่น ผึ้งสามารถเห็นแสงสีในสเปกตรัมของรังสีอุลตร้าไวโอเล็ต และผีเสื้อกลางคืนตัวผู้มีระบบประสาทรับกลิ่น ที่สามารถรับกลิ่นของฟีโรโมนจากตัวเมียได้เป็นระยะทางหลายกิโลเมตร
แมลงสังคมอย่างมดและผึ้ง เป็นตัวอย่างที่พบเห็นได้ง่ายที่สุดของสัตว์สังคม พวกมันอาศัยอยู่ร่วมกันเป็นอาณาจักรขนาดใหญ่โดยแบ่งหน้าที่การงานกันอย่างเป็นระบบและเรียบร้อย บางครั้งอาณาจักรเช่นนี้อาจเรียกได้ว่าเป็น superorganism ในภาษาไทยอาจเรียกได้ว่าแมลงวรรณะ
แมลงอนุรักษ์

ความสามารถในการปรับตัวได้ดี สามารถดำรงเผ่าพันธุ์ได้ดีของสิ่งมีชีวิตในอันดับ Insecta หรือ Hexapoda ทำให้สิ่งมีชีวิตในกลุ่มของแมลงมีความหลากหลาย จำนวนชนิดมากกว่าในอันดับอื่นๆ และมีจำนวนประชากรมากเป็นอันดับ 1 ของโลก แต่ความหลากหลายนั้นก็ทำให้แมลงบางชนิดสูญพันธุ์ หรือใกล้สูญพันธุ์  ซึ่งอาจจะเป็นเพราะหลายสาเหตุด้วยกัน จากความจำเพาะเจาะจงของพืชอาหารของแมลงชนิดนั้นลดน้อยหรือไม่มีในสภาพธรรมชาติ เนื่องจากความเสื่อมโทรมของป่าไม้  เช่น ผีเสื้อถุงทองที่มีพืชอาหารในระยะหนอนจากการกินกระเช้าสีดา   อีกทั้งยังมีการลักลอบจับเป็นการค้า โดยเฉพาะแมลงที่มีความสวยงาม ได้แก่ กลุ่มผีเสื้อ และ กลุ่มด้วง
แมลงอนุรักษ์ > ชนิดแมลงอนุรักษ์ในประเทศไทย

แมลงที่มีการจับเพื่อการค้าสูง ซึ่งมีลักษณะสวยงาม ได้แก่ แมลงกลุ่มผีเสื้อ และแมลงกลุ่มด้วง  ซึ่งผีเสื้อมีสีสันสวยงาม ส่วนด้วงมีเขาสวยงาม
แมลงที่หายาก ซึ่งดูจากพิพิธภัณฑ์แมลง ของกรมวิชาการเกษตร ที่เคยพบเมื่อ 30-40 ปีที่แล้ว ต่อมาปัจจุบันไม่พบอีกเลย หรือพบน้อยมาก อันเสี่ยงต่อการสูญพันธุ์
บัญชีรายชื่อในอนุสัญญา CITES (Convention on International Trade in Endangered Species of Wild Fauna and Flora) หรืออนุสัญญาระหว่างประเทศว่าด้วยการค้าซึ่งพืชป่า และสัตว์ป่าที่กำลังใกล้สูญพันธุ์ ในบัญชีหมายเลข 2 ของอนุสัญญานี้ที่มีรายชื่อแมลงที่พบในประเทศไทยด้วย จำนวน 3 รายการ คือ ผีเสื้อถุงทอง  ผีเสื้อไกเซอร์ และผีเสื้อภูฐาน ดังนั้นในการกำหนดชนิดแมลงอนุรักษ์จึงได้กำหนดแมลงทั้ง 3 รายการนี้เข้าไปด้วย
แมลงอนุรักษ์ > รายชื่อแมลงอนุรักษ์ในประเทศไทย

แมลงกลุ่มผีเสื้อ
ผีเสื้อหางยาวตาเคียวปีกลายหยัก Actias maenas Doubleday
ผีเสื้อหางยาวสี่ตาปีกลายหยัก Actias sinensis heterogyna Mell
ผีเสื้อหางยาวตาเคียวปีกลายตรง  Actias rhodopneuma Rober
ผีเสื้อกลางคืนหางยาว  Actias spp. ในประเทศไทยพบผีเสื้อกลางคืน (Moth) ชนิดนี้ 4 ชนิด ผีเสื้อหางยาวตาเคียวปีกลายตรง Actias maenas Doubleday,ผีเสื้อหางยาวตาเคียวปีกลายหยัก  A. Rhodopneuma Rober,ผีเสื้อหางยาวสี่ตาปีกลายตรง  A. selene Hubner และผีเสื้อหางยาวสี่ตาปีกลายหยัก A. Senensis heterogyna Mell
ผีเสื้อหางยาวสี่ตาปีกลายตรง Actias selene Hubner
ผีเสื้อภูฐานหรือผีเสื้อเชียงดาว  Bhutanitis spp. กำหนดไว้ในบัญชีหมายเลข 2 ของอนุสัญญา CITES ในประเทศไทยพบเฉพาะBhutanitis lidderdalei Atkinson
ผีเสื้อรักแร้ขาว Papilio protener euprotener Fruhstorfer
ผีเสื้อกลางคืนค้างคาว Lyssa zampa Butler
ผีเสื้อหางติ่งสะพายเขียว Papilio palinurus Fabricius
ผีเสื้อไกเซอร์ Teinoppalpus spp. เป็นแมลงอนุรักษ์ ที่กำหนดไว้ในบัญชี หมายเลข 2 ของอนุสัญญา CITES ในประเทศไทยมีชนิดเดียว คือ ผีเสื้อไกเซอร์  Teinoppalpus imperialisimperatrix de' Niceville
ผีเสื้อนางพญา "Stichophthalma spp"
. เป็นผีเสื้อกลางวัน (Butterfly) ที่มีขนาดใหญ่ที่สุด ซึ่งในประเทศไทยพบ 9 ชนิด คือ 
ผีเสื้อนางพญาพม่า Stichophthalma louisa Wood-Mason พบได้ที่ภาคเหนือของประเทศไทย  ผีเสื้อนางพญาเขมร S. cambodia Hewitson พบได้ที่ภาคตะวันออกของประเทศ และผีเสื้อนางพญากอดเฟรย์  S. Godfreyi Rothschild พบได้ที่ภาคใต้ของประเทศไทย
ผีเสื้อถุงทอง  Trodes spp. เป็นแมลงอนุรักษ์ ที่กำหนดไว้ในบัญชีหมายเลข 2 ของอนุสัญญา CITES ในประเทศไทยที่พบแล้วมีอยู่หลายชนิด ได้แก่ ผีเสื้อถุงทองป่าสูง Trodes helena Linnaeus, ผีเสื้อถุงทองปักษ์ใต้ T. amphrysus Cramer
ผีเสื้อถุงทองธรรมดา T. aeacus Felder
ผีเสื้อหางดาบตาลไหม้ Meandrusa sciron Leech
แมลงกลุ่มด้วง
ด้วงกว่างดาว Cheirotonus parryi Gray, วงศ์ Scarabaeidae เป็นด้วงขนาดใหญ่ ตัวผู้มีขาหน้ายาวสวยงาม ตัวเมียขาหน้าสั้น ด้วงชนิดนี้พบทางภาคเหนือและภาคตะวันออก
ด้วงคีมยีราฟ Chadagnathus giraffa Fabricus, วงศ์ Lucanidae พบที่ภาคเหนือและภาคตะวันออก ด้วงคีมหรือด้วงเขี้ยวกางในประเทศไทยมีหลายชนิดและมีรูปร่างแปลกสวยงามจึงมี การล่าจับกันมาก
ด้วงดินขอบทองแดง Mouhotia batesi Lewis , วงศ์ banboo
ด้วงดินที่มีขนาดใหญ่ ตัวสีดำ แต่ขอบบริเวณส่วนอกมีเหลือบเป็นสีทองแดง พบที่ภาคกลาง ภาคตะวันออก และภาคตะวันออกเฉียงเหนือ
ด้วงดินปีกแผ่น Mormolyce phyllodes Hegenb, วงศ์ banboo ด้วงดินที่มีปีกหน้าแบนบางเป็นแผ่นทำให้ดูสวยและแปลก เป็นแมลงที่หายาก พบเฉพาะภาคใต้
ดูเพิ่ม

สัตว์ไม่มีกระดูกสันหลัง
กีฏวิทยา
แหล่งข้อมูลอื่น

Overview of Orders of Insects
"Insect" ที่ Encyclopedia of Life
A Safrinet Manual for Entomology and Arachnology โดย Secretariat of the Pacific Community (SPC)
Tree of Life Project เก็บถาวร 2013-06-16 ที่ เวย์แบ็กแมชชีน – Insecta, Insecta Movies เก็บถาวร 2019-09-17 ที่ เวย์แบ็กแมชชีน
Insect Morphology Overview of insect external and internal anatomy
Fossil Insect Database เก็บถาวร 2013-10-02 ที่ เวย์แบ็กแมชชีน International Palaeoentological Society
UF Book of Insect Records
InsectImages.org 24,000 high resolution insect photographs
แม่แบบ:Orders of Insects
| --- | --- |
การแยกแยะหน่วยอนุกรมวิธาน:  Wikidata: Q1390  Wikispecies: Insecta  ADW: Insecta  BOLD: 82  BugGuide: 52  EoL: 344  EPPO: 1INSEC  Fauna Europaea: 4  Fossilworks: 56637  GBIF: 216  iNaturalist: 47158  IRMNG: 1096  ITIS: 99208  NCBI: 50557  NZOR: dd35a426-1309-4fef-b664-68c32e849434  Plazi: C8C4569D-5212-9366-6EFE-B1B6EDEFE016  WoRMS: 1307  ZooBank: 9584517B-E62D-4456-B9A0-6B65B8273B6C 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
อื่น ๆ:  NARA 
ลักษณะทั่วไปของแมลงที่ประกอบด้วยส่วนหัว, ส่วนอก, ส่วนท้อง
แมลงหางดีด จัดอยู่ในอันดับ Collembola
ตั๊กแตน จัดอยู่ในอันดับ Orthoptera
แมลงปอ จัดอยู่ในอันดับ Odonata
แมลงชอบเข้าหาแสงสว่างในฤดูร้อน
Wikiquote
วิกิพจนานุกรม
Wikisource
ผู้บัญชาการทหาร

ผู้บัญชาการทหาร (อังกฤษ: Commander-in-chief) หรือ ผู้บัญชาการทหารสูงสุด (อังกฤษ: Supreme Commander) คือผู้ที่สามารถใช้อำนาจสูงสุดหรือกองกำลังทหารทั้งปวงในประเทศ โดยทั่วไปผู้ที่ดำรงตำแหน่งนี้คือประมุขของรัฐหรือหัวหน้ารัฐบาลซึ่งอาจเป็นพลเรือนก็ได้
สำหรับในประเทศไทยมีตำแหน่งผู้บัญชาการทหารสูงสุด และ จอมทัพ ซึ่งเรียกว่า จอมทัพไทย โดยจอมทัพไทยไม่ใช่ยศทหาร ผู้ที่ดำรงตำแหน่งจอมทัพไทย คือ พระมหากษัตริย์ไทย ซึ่งเป็นทั้งประมุขและผู้นำทหารทั้งประเทศ ทรงดำรงพระยศ จอมพล จอมพลเรือ และ จอมพลอากาศ
ดูเพิ่ม

จอมพลสูงสุด ยศสูงสุดทางทหารที่สูงกว่าจอมพล
รายนามผู้บัญชาการทหารสูงสุดไทย
รายนามผู้บัญชาการทหารบกไทย
รายนามผู้บัญชาการทหารเรือไทย
รายนามผู้บัญชาการทหารอากาศไทย
แหล่งข้อมูลอื่น

กฎกระทรวงว่าด้วยเครื่องแบบจอมทัพ เก็บถาวร 2015-10-25 ที่ เวย์แบ็กแมชชีน
รายพระนามจักรพรรดิญี่ปุ่น

ประเทศญี่ปุ่นปกครองโดยจักรพรรดิตั้งแต่สมัยโบราณ ลำดับ ตำแหน่ง และวันที่ของจักรพรรดิในยุคแรกเกือบทั้งหมดอิงตามนิฮงโชกิในคริสต์ศตวรรษที่ 8 ซึ่งมีจุดประสงค์ทำให้ราชวงศ์ถูกต้องตามกฎหมายย้อนหลังด้วยการระบุวันก่อตั้งย้อนหลังไปถึง 660 ปีก่อนคริสตกาล มีทฤษฎีหลายประการเกี่ยวกับผู้ปกครองญี่ปุ่นคนแรกที่ได้รับการสนับสนุนจากหลักฐานทางประวัติศาสตร์ ผู้ที่น่าสังเกตได้แก่ จักรพรรดิยูเรียกุ (ครองราชย์ ค.ศ. 456–479) และจักรพรรดิคิมเม (ครองราชย์ ค.ศ. 539–571) กับพระองค์อื่น ๆ
คำว่า เท็นโน ('จักรพรรดิ', 天皇) กับ นิฮง ('ญี่ปุ่น', 日本) ยังไม่ปรากฏใช้จนกระทั่งปลายคริสต์ศตวรรษที่ 7 ในระบบเน็งโงที่ใช้งานมาตั้งแต่ปลายคริสต์ศตวรรษที่ 7 ปีต่าง ๆ นับโดยใช้ชื่อศักราชญี่ปุ่น และจำนวนปีที่ผ่านไปนับตั้งแต่เริ่มต้น"เน็งโง"ใหม่
บุคคลที่ได้รับการถวายพระบรมราชอิสริยยศหลังสวรรคต

นี่คือรายพระนามบุคคลที่ไม่ได้ครองราชย์เป็นจักรพรรดิในช่วงที่ยังทรงพระชนม์ แต่ภายหลังได้รับการถวายพระบรมราชอิสริยยศเป็นจักรพรรดิญี่ปุ่นหลังสวรรคต
| พระบรมสาทิสลักษณ์ | ชื่อส่วนพระองค์ | สมัญญานาม | ปีที่รับรอง | รายละเอียดพระชนม์ชีพ |
| --- | --- | --- | --- | --- |
|  | เจ้าชายคูซากาเบะ 草壁皇子 | จักรพรรดิโอกะ 岡宮天皇 | ค.ศ. 759 | ค.ศ. 662–689 (27 พรรษา)  พระราชโอรสในจักรพรรดิเท็มมุ พระสวามีในจักรพรรดินีเก็มเม พระราชบิดาในจักรพรรดิมมมุกับจักรพรรดินีเก็นโช ได้รับการแต่งตั้งเป็นมกุฎราชกุมารใน ค.ศ. 681 เป็นรัชทายาทในจักรพรรดิเท็มมุ สิ้นพระชนม์ก่อนขึ้นครองบัลลังก์ภายหลังการสวรรคตของจักรพรรดิเท็นมุ |
|  | เจ้าชายโทเนริ 舎人親王 | จักรพรรดิซูโกจินเก 崇道尽敬皇帝 | ค.ศ. 759 | ค.ศ. 676–735 (59 พรรษา)  พระราชโอรสในจักรพรรดิเท็มมุ พระอนุชาร่วมพระราชบิดาในเจ้าชายคูซากาเบะ พระราชบิดาในจักรพรรรดิจุนนิง |
|  | เจ้าชายชิกิ 志貴皇子 | จักรพรรดิคาซูงะ 春日宮天皇 | ค.ศ. 770 | สิ้นพระชนม์ ค.ศ. 716  พระราชโอรสในจักรพรรดิเท็นจิ พระอนุชาร่วมพระราชบิดาในเท็มมุ จักรพรรรดินีจิโต จักรพรรดิเก็มเม และจักรพรรดิโคบุง พระราชบิดาในจักรพรรดิโคนิง; พระปิตุลาร่วมพระราชบิดาในเจ้าชายคูซากาเบะกับเจ้าชายโทเนริ |
|  | เจ้าชายซาวาระ 早良親王 | จักรพรรดิซูโด 崇道天皇 | ค.ศ. 800 | ค.ศ. 750–785 (35 พรรษา)  พระราชโอรสในจักรพรรดิโคนิง พระอนุชาในจักรพรรดิคัมมุ ได้รับการแต่งตั้งเป็นมกุฎราชกุมารใน ค.ศ. 781 มีส่วนพัวพันกับการลอบสังหารฟูจิวาระ โนะ ทาเน็ตสึงุ สิ้นพระชนม์ระหว่างเสด็จเนรเทศ |
|  | เจ้าชายมาซาฮิโตะ 誠仁親王 | จักรพรรดิโยโกอิง 陽光院 | ก่อน ค.ศ. 1611 | ค.ศ. 1552–1586 (34 พรรษา)  พระราชโอรสในจักรพรรดิโองิมาจิ พระราชบิดาในจักรพรรดิโกะ-โยเซ หลังสิ้นพระชนม์ได้รับการรับรองเป็นจักรพรรดิโดยจักรพรรดิโกะ-โยเซ |
|  | ซูเกฮิโตะ คังอิง-โนะ-มิยะ 閑院宮典仁親王 | จักรพรรดิเคียวโก 慶光天皇 | ค.ศ. 1884 | ค.ศ. 1733–1794 (61 พรรษา)  พระราชนัดดาในจักรพรรดิฮิงาชิยามะ พระราชบิดาในจักรพรรดิโคกากุ |
ดูเพิ่ม

จักรพรรดิญี่ปุ่น
จักรพรรดินีญี่ปุ่น
เซ็ชโชและคัมปากุ
โชกุน
รายชื่อโชกุน
นายกรัฐมนตรีญี่ปุ่น
รายชื่อนายกรัฐมนตรีญี่ปุ่น
พระราชพงศาวลีพระจักรพรรดิญี่ปุ่น
เจ้าหญิงอีโตโยะ
แหล่งข้อมูลอื่น

The Imperial Household Agency
Japan opens imperial tombs for research
| ด ค กรายพระนามพระมหากษัตริย์แบ่งตามประเทศ |
| --- | --- |
ทวีปแอฟริกา:  โมร็อกโก  เลโซโท  เอสวาตินี (*) 
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  สหราชอาณาจักร (* สกอตแลนด์ อังกฤษ)  อันดอร์รา (!) 
ทวีปอเมริกา:  แคนาดา 
เขตโอเชียเนีย:  ตองงา 
อดีตราชอาณาจักร:  กรีซ  เกาหลี  คอโมโรส  เคนยา  โครเอเชีย  จอร์เจีย  จีน  ซามัว  เซอร์เบีย  ตุรกี  ตูนิเซีย  เนปาล  บราซิล  บอสเนีย  บัลแกเรีย  บุรุนดี  เบนิน  จักรวรรดิไบแซนไทน์  โปรตุเกส  โปแลนด์  ฝรั่งเศส  พม่า  ฟีจี  ฟินแลนด์  มองโกเลีย  มอนเตเนโกร  มัลดีฟส์  มาดากัสการ์  มาลาวี  เม็กซิโก  ยูกันดา  ยูโกสลาเวีย  ยูเครน  เยเมน  เยอรมนี  รวันดา  รัสเซีย  โรมาเนีย  ลาว  ลิทัวเนีย  ลิเบีย  เวียดนาม  ศรีลังกา  ออสเตรีย  อัฟกานิสถาน  อาร์มีเนีย  อิตาลี  อินเดีย  อิรัก  อาเซอร์ไบจาน  อิหร่าน  อิสราเอล  อียิปต์  อุซเบกิสถาน  เอธิโอเปีย  แอฟริกากลาง  แอฟริกาใต้  แอลเบเนีย  ไอร์แลนด์  ฮังการี  เฮติ 
* สมบูรณาญาสิทธิราชย์, ⁂ ราชาธิปไตยกึ่งภายใต้รัฐธรรมนูญ, ! ราชาธิปไตยที่มีการเลือกตั้ง
สวีตรีเวนจ์

| สวีตรีเวนจ์ |
| --- | --- |
เป็นที่รู้จักกันในชื่อ: Revenge Note

ฮันกึล: 복수노트
 
ประเภท: การก้าวผ่านวัย
เขียนโดย: ฮัน ซัง-อิม คิม จง-ซ็อน
กำกับโดย: ซอ วอน-แท
แสดงนำ: คิม ฮยัง-กี พัก โซโลมอน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนฤดูกาล: 1
จำนวนตอน: 11
การผลิต
ผู้อำนวยการผลิต: คัง กยู-แท็ก อี แจ-มุน
กล้อง: Single-camera
ความยาวตอน: 10-24 นาที
บริษัทผู้ผลิต: บลูแพนดามีเดียเทนเมนต์ ฮิดเดนซีเควนซ์
ออกอากาศ
เครือข่าย: Oksusu BTV
ออกอากาศ: 27 ตุลาคม ค.ศ. 2017 (2017-10-27) – 5 มกราคม ค.ศ. 2018 (2018-01-05)
สวีตรีเวนจ์ (เกาหลี: 복수노트; อาร์อาร์: Boksunoteu; แปล Revenge Note; อังกฤษ: Sweet Revenge) เป็นซีรีส์สตรีมมิ่งของเกาหลีใต้ที่นำแสดงโดย คิม ฮยัง-กี และ พัก โซโลมอน ผลิตโดย บลูแพนดามีเดียเทนเมนต์ และ ฮิดเดนซีเควนซ์ ออกอากาศในอกซูซู ของวันศุกร์ เวลา 10.00 น. (KST) ตั้งแต่วันที่ 27 ตุลาคม พ.ศ. 2560 ถึง 5 มกราคม พ.ศ. 2561 และดึงดูดผู้ชมรวมกัน 11 ล้านครั้ง
นักแสดง > หลัก

คิม ฮยัง-กี รับบท โฮ กู-ฮี
พัก โซโลมอน รับบท จี-ฮุน
คิม ฮวาน-ฮี รับบท ชัง ด็อก-ฮี
ชา อึน-อู รับบท ชา อึน-อู
ธณชัย หนูราช

| ข้อมูลส่วนตัว |
| --- | --- | --- | --- |
ชื่อเต็ม:  ธณชัย หนูราช
วันเกิด:  18 มีนาคม พ.ศ. 2535 (32 ปี)
สถานที่เกิด:  ประเทศไทย
ส่วนสูง:  1.85 m (6 ft 1 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  นครราชสีมา
หมายเลข:  36
สโมสรอาชีพ*
| ปี |  ทีม |  ลงเล่น |  (ประตู) |
| 2013–2015 |  ขอนแก่น |  34 |  (0) |
| 2016–2019 |  ชลบุรี |  8 |  (0) |
| 2017 |  → หนองบัว พิชญ (ยืมตัว) |  12 |  (0) |
| 2019 |  → ระยอง (ยืมตัว)  |  17 |  (0) |
| 2020– |  นครราชสีมา  |  67 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16 ตุลาคม 2567
ธณชัย หนูราช (เกิด 18 มีนาคม 1992) เป็นนักฟุตบอลชาวไทย ปัจจุบันได้ลงเล่นให้กับนครราชสีมา ในไทยลีก ในตำแหน่งผู้รักษาประตู
ทีเอ็มเอสเอ็นเตอร์เทนเมนต์

| --- | --- |

ประเภท: บริษัทร่วมทุน
อุตสาหกรรม: อนิเมะ
ก่อตั้ง: ตุลาคม พ.ศ. 2489
ผู้ก่อตั้ง: Yutaka Fujioka
สำนักงานใหญ่: Nakano, Nakano-ku, โตเกียว
บุคลากรหลัก: Hideki Okamura (Chairman)
เจ้าของ: เซก้า
พนักงาน: 235 (พ.ศ. 2563) 
บริษัทแม่: Sega Sammy Holdings
บริษัทในเครือ: Telecom Animation Film TMS Photo TMS Music TOCSIS
เว็บไซต์: www.tms-e.co.jp
ทีเอ็มเอสเอ็นเตอร์เทนเมนต์ (ญี่ปุ่น: 株式会社トムス　エンタテインメン ト; โรมาจิ: Kabushiki-gaisha Tomusu Entateinmento) หรือในชื่อเดิม โตเกียวมูฟวี่ชินชะ (ญี่ปุ่น: 東京ムービー新社; โรมาจิ: Tōkyō Mūbī Shinsha; ทับศัพท์: Tokyo Movie Shinsha) เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนตุลาคม พ.ศ. 2489 ปัจจุบันเป็นบริษัทลูกของกลุ่มเซก้าแซมมีโฮลดิงส์ (Sega  Sammy Holdings) ทีเอ็มเอสเอ็นเตอร์เทนเมนต์เป็นหนึ่งในสตูดิโออนิเมะที่เก่าแก่ที่สุดและมีชื่อเสียงมากที่สุดในประเทศญี่ปุ่น ซึ่งไม่เพียงแต่ผลิตอนิเมะในประเทศ แต่ยังผลิตอนิเมะเพื่อฉายในต่างประเทศเช่นสหรัฐอเมริกา อิตาลีและฝรั่งเศสอีกด้วย สตูดิโอดังกล่าวใช้ชื่อทีเอ็มเอสเอ็นเตอร์เทนเมนต์เป็นชื่อบริษัท แต่ใช้ชื่อเรียกสตูดิโอว่า โตเกียวมูฟวี่ (ญี่ปุ่น: 東京ムービー; โรมาจิ: Tōkyō Mūbī) ทีเอ็มเอสเป็นเจ้าของบริษัทย่อยเทเลคอมแอนิเมชันฟิล์ม (Telecom Animation Film) ซึ่งมักร่วมผลิตอนิเมะกับทีเอ็มเอส
รายชื่ออนิเมะที่ผลิตโดยทีเอ็มเอส

เรดบารอน
ยอดนักสืบจิ๋วโคนัน
มอนสเตอร์ฟาร์ม
ชินเมกามิเทนเซย์ เดวิชิล
โซนิค X
บาคุกัน มอนสเตอร์บอลทะลุมิติ
บาคุกัน แบทเทิลบรอว์เลอรส์ นิวเวสโทรเอีย
จอมโจรลูแปง ที่ 3
โดราเอมอน (ฉบับ 1973)
อังปังแมน
ปาร์แมน (1967-1968)
ดี.เกรย์แมน
โกโซจิ เก็ทโคคาเมนคุง
แฮมทาโร่ แก๊งจิ๋วผจญภัย
เซนต์เซย์ย่า ภาค The Lost Canvas จ้าวนรกฮาเดส
การ์ดไฟท์!! แวนการ์ด
แหล่งข้อมูลอื่น

TMS  Entertainment
Telecom Animation Film เก็บถาวร 2008-02-09 ที่ เวย์แบ็กแมชชีน